Thanachart P.M. Strategy – บล.ธนชาต
SET ยังไม่ผ่านแนวต้านที่ 1,590 จุด…”ซื้อ …
27 มิ.ย. 2560

SET ยังไม่ผ่านแนวต้านที่ 1,590 จุด…”ซื้อ” MINTนักท่องเที่ยวเริ่มฟื้นตัว
ดัชนี SET อยู่ที่ 1,586.77 จุด+1.16จุด +0.07% ปริมาณซื้อขาย16,986 ลบ.
แนวรับ : 1,580           แนวต้าน :1,590
สรุปทิศทางและแนวโน้มตลาด
SET ยังไม่ผ่านแนวต้านที่ 1,590 +/- จุด: SET ทดสอบแนวต้าน 1,590 +/- จุด อีกครั้งวันนี้ แต่ยังไม่สามารถผ่านไปได้ ขณะที่นักลงทุนกลับมามองหุ้น laggard ตลาดในกลุ่มธนาคาร อย่าง SCB KBANK กลับมาเป็นกลุ่มหุ้นแข็งแกร่งกว่าตลาด…อย่างไรก็ดีเรายังชอบกลุ่มหุ้นที่ได้ผลดีจาก 1) เพิ่มใน SET50/100 พื้นฐานดี อย่าง MTLS TISCO EA WORK และ 2) ผลดีลงทุน EEC อย่าง AMATA WHA STEC CK SEAFCO มากกว่า
“ซื้อ” MINT…กำไรกลับมาเร่งตัวแกร่ง +26% ปีนี้ นักท่องเที่ยวฟื้น: แนะนำ “ซื้อ” MINT ด้วยเป้าหมายพื้นฐาน 45 บาท ด้วยปัจจัยสนับสนุนจาก 1) ผลการดำเนินงานปี 2017 มีแนวโน้มกลับมาขยายตัวแกร่ง +26% ปีนี้ หลังจากขยายตัวต่ำเพียง 8% ในปี 2015 และ -3% ในปี 2016 2) ธุรกิจโรงแรมในประเทศได้รับแรงหนุนจากจำนวนนักท่องเที่ยวยุโรป และรัสเซีย (คิดเป็นประมาณ 40% ของกลุ่มลูกค้า MINT) ขยายตัวดี 7.3% y-y และ +32% y-y ในช่วง 5 เดือนที่ผ่านมา ขณะที่ธุรกิจโรงแรมในต่างประเทศจะเร่งตัวขึ้นหลัง Tivoli ในโปรตุเกส และบราซิล ปรับปรุงเสร็จ และธุรกิจโรงแรมในมัลดีฟค่อยๆ ฟื้นตัว 3) แม้ Same Store Sale growth โดยรวมของธุรกิจอาหารจะขยายตัวเพียง 1-2% เท่านั้น (ในไทย และจีนขยายตัวดี แต่ในสิงคโปร์อ่อนแอ) แต่ด้วยการขยายสาขาต่อเนื่อง 10% ปีนี้ จะส่งผลให้รายได้ขยายตัว 12% ปีนี้ ขณะที่การปิดสาขาที่ขชาดทุนไปแล้วแม้ในปีก่อน จะทำให้กำไรธุรกิจอาหารดีขึ้น ขณะที่ 4) ขณะที่ทางเทคนิคมีจังหวะปรับสูงขึ้นทดสอบจุดสูงสุดเดิมที่ 43.25 บาท ถ้าผ่านไปได้จะมีเป้าหมายตามกรอบ Uptrend channel บริเวณ 47.0 บาท
หุ้นที่น่าสนใจทางเทคนิค 
AU “ซื้อ” ราคาหุ้นฟื้นตัวต่อยืนเหนือเส้นค่าเฉลี่ย 3 เดือน ด้วยปริมาณการซื้อขายกลับมาสูงขึ้นกว่าช่วงพักตัว สอดคล้องกับเครื่องมือ DI+ กลับมาชี้ขึ้น เป็นจังหวะซื้อเก็งกำไร มีแนวต้านแรกที่ 9.20 บาท ผ่านได้มีเป้าหมายถัดไปที่ 9.35 และ 10.00 บาท
PYLON “ซื้อ” ราคาหุ้นดีดตัวขึ้นต่อหลังพักตัวไม่หลุดเส้นค่าเฉลี่ยระยะสัปดาห์ สอดคล้องกับเครื่องมือ MACD และ ADX ชี้ขึ้นทำจุดสูงใหม่ก่อนราคาหุ้น เป็นจังหวะซื้อเก็งกำไรมีแนวต้านแรกที่ 14.60บาท และเป้าหมายถัดไปที่ 15.00บาท
 
Most Active
แนวรับ  แนวต้าน
TASCO               23.30   23.80
23.00   24.20
MINT                41.00   42.00
40.50   42.75
SCB                154.50  156.50
153.50  157.00
EA                  35.50   36.50
35.00   37.00
BDMS                19.30   19.50
19.10   19.80
 
Futures
แนวรับ แนวต้าน
SET50                 993    998
990   1000
Gold                20100  20200
20060  20260